Estes son delles temátiques qu’afiten la celticidá prerromana d’Asturia, aniciu de l’Asturies de güei: castros, símbolos tradicionales, cultura atlántica, toponimia, arqueoloxía, etnoloxía, etnografía, mitoloxía, orfebrería, hestoria, onomástica, armamentu, ente otros, como dellos vezos y construcciones de la vida rural, por exemplu.
#000000
Entidaes culturales que faen un gran llabor d’investigación y divulgación como Belenos cola revista Asturies. Memoria encesa d’un país, la Lliga Celta d’Asturies col cartafueyu Astor, asoleyen una llarga experiencia n’amosar ñicios de celticidá ástur.
#000001
Tamién la nomada música celta ye un productu que dende los años 70 del sieglu XX asitien a Asturies nel marcu internacional intercélticu européu del Arcu Atlánticu.
#000002
El Festival Intercélticu d’An Oriant / Lorient (Bretaña) ye la mayor amuesa nesi sen, nel que precisamente l’añu pasáu dedicóse-y l’añu a esti país, la nación celta añal como miembru de plenu drechu, asina como Galicia, Bretaña, Irlanda, Cornualles, Gales, Islla de Man y Escocia, igual que n’otros foros d’esti calter.
#000003
Hai cientos de castros ensin escavar sobremanera nel centru y nel oriente del ríu Seya. Oficialmente tán censaos al rodiu d’unos 300, pero l’esfuerciu investigador ye mínimu, en comparanza con Galicia onde descubrieron miles nes caberes décades.
#000004
Dende esti artículu d’opinión, faigo un llamáu a quien correspuenda pa qu’abran les escavaciones, investigaciones y rehabilitaciones de los restos prerromanos, a lo menos con igual ciñu col qu’hasta agora se fizo colos restos romanos nel país cuasi n’esclusividá.
#000005
El pasáu celta del país amerita un respetu, xunto a la dedicación de más recursos, y más si ye mui anterior a la dómina d’anguaño.
#000006
Porque la época de la Edá del Bronce final y la Edá del Fierru, supón un estratu milenariu de la hestoria más averáu a los raigaños del territorio. Qu’amás mos venceya a otros países europeos de la oriella atlántica.
#000007